Gradonačelnik

KLASA: 363-01/18-09/33

URBROJ: 2117/01-01/18-2

Dubrovnik, 28. studenoga 2018.

Na temelju članka 48. Zakona o lokalnoj i područnoj (regionalnoj) samoupravi („Narodne novine“, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15 i 123/17 ) i članka 41. Statuta Grada Dubrovnika (“Službeni glasnik Grada Dubrovnika“, br. 4/09., 6/10., 3/11., 14/12., 5/13., 6/13. – pročišćeni tekst, 9/15. i 5/18.),gradonačelnik Grada Dubrovnika donosi sljedeći

Z A K L J U Č A K

1. Utvrđuje se prijedlog Odluke o komunalnom doprinosu i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Gradonačelnik

Mato Franković

DOSTAVITI:

1. Služba Gradskog vijeća. ovdje
2. Upravni odjel za komunalne djelatnosti i mjesnu samoupravu, ovdje
3. Pismohrana
4. Evidencija

Na temelju članka 78. Zakona o komunalnom gospodarstvu („Narodne novine broj: 68/18) i članka 32. Statuta Grada Dubrovnika (“Službeni glasnik Grada Dubrovnika“, br. 4/09, 6/10, 3/11, 14/12, 5/13, 6/13 – pročišćeni tekst, 9/15 i 5/18),Gradsko vijeće Grada Dubrovnika na \_\_. sjednici, održanoj \_\_\_\_\_\_\_\_\_\_ 2018. godine, donijelo je

**ODLUKU**

**o komunalnom doprinosu**

### I. OPĆE ODREDBE

**Članak 1.**

(1)Ovom Odlukom o komunalnom doprinosu (dalje u tekstu: Odluka) utvrđuju se:

* zone s obzirom na uređenost i opremljenost komunalnom infrastrukturom i položaj područja,
* jedinična vrijednost komunalnog doprinosa po pojedinim zonama,
* način i rokovi plaćanja komunalnog doprinosa,
* opći uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalnog doprinosa.

**Članak 2.**

(1)Komunalni doprinos je novčano javno davanje koje se plaća za korištenje komunalne infra strukture na području Grada Dubrovnika i položajne pogodnosti građevinskog zemljišta u naselju prilikom građenja ili ozakonjenja građevine.

(2)Komunalni doprinos je prihod proračuna Grada Dubrovnika koji se koristi samo za financiranje građenja i održavanja komunalne infrastrukture.

**Članak 3.**

(1)Komunalni doprinos plaća vlasnik zemljišta na kojoj se gradi građevina ili se nalazi ozakonjena građevina, odnosno investitor, ako je na njega pisanim ugovorom prenesena obveza plaćanja komunalnog doprinosa, ovjerenog kod javnog bilježnika.

### II. UTVRĐIVANJE KOMUNALNOG DOPRINOSA

**Članak 4.**

(1)Komunalni doprinos se obračunava množenjem obujma građevine, izraženog u kubnim metrima (m3), s jediničnom vrijednošću komunalnog doprinosa utvrđene po pojedinoj zoni područja na kojem se građevina gradi ili je izgrađena.

(2)Ako se postojeća građevina uklanja radi gradnje nove ili se postojeća građevina nadograđuje ili dograđuje, komunalni doprinos se obračunava na razliku u obujmu u odnosu prema prethodnoj ili postojećoj građevini.

(3)Obujam građevine za obračun komunalnog doprinosa utvrđuje se na način i u postupku sukladno podzakonskim aktima donesenim na temelju odredaba zakona o komunalnom gospodarstvu.

(4) Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja obračunava se množenjem tlocrtne površine građevine koja se gradi ili je izgrađena izražene u četvornim metrima (m²) s jediničnom vrijednošću komunalnog doprinosa u zoni u kojoj se građevina gradi ili je izgrađena.

(5)Kada upravni odjel nadležan za komunalno gospodarstvo nije u mogućnosti iz službenih podataka utvrditi točan obujam potreban za obračun visine komunalnog doprinosa, po pozivu istog upravnog odjela obveznik će dostavit, u roku od osam (8) dana od dana dostave poziva, točne podatke potrebne za obračun visine komunalnog doprinosa.

**Članak 5.**

(1)Visina komunalnog doprinosa za pojedinu građevinu utvrđuje se rješenjem koje donosi Upravni odjel nadležan za komunalno gospodarstvo Grada Dubrovnika.

(2)Rješenje o komunalnom doprinosu obvezno sadrži:

* podatke o obvezniku plaćanja komunalnog doprinosa,
* iznos sredstava komunalnog doprinosa,
* obvezu, način i rokove plaćanja komunalnog doprinosa,
* prikaz načina obračuna komunalnog doprinosa s iskazom obujma, odnosno, površine građevine i jedinične vrijednosti komunalnog doprinosa za zonu na čijem području se građevina gradi ili je izgrađena.

### III. PODRUČJA ZONA

**Članak 6.**

(1)Ovisno o uređenosti i opremljenosti komunalnom infrastrukturom i položajem naselja, utvrđuju se četiri zone:

**ZONA PODRUČJE NASELJA**

I. Dubrovnik

II. Bosanka, Donje Obuljeno, Čajkovići, Komolac, Lozica, Mokošica, Nova Mokošica, Orašac, Pobrežje, Prijevor, Rožat, Sustjepan i Zaton,

III. Brsečine, Čajkovica, Gornje Obuljeno, Koločep, Knežica, Lopud, Petrovo Selo, Suđurađ, Šipanska Luka, Šumet i Trsteno,

IV. Dubravica, Gromača, Kliševo, Ljubač, Mravinjac, Mrčevo i

Osojnik.

## **IV. JEDINIČNA VRIJEDNOST KOMUNALNOG DOPRINOSA**

**Članak 7.**

(1)Maksimalna jedinična vrijednost komunalnog doprinosa za obračun po m3 za prvu zonu ne može biti veća od 10% prosječnih troškova građenja kubnog metra (m3 ) građevine u Republici Hrvatskoj.

(2)Jedinična vrijednost komunalnog određuje se u kunama i po pojedinim zonama iznosi:

**ZONA I. II. III. IV.**

**Ukupno: 138,00 120,00 80, 00 20,00**

## **V. NAČIN I ROKOVI PLAĆANJA KOMUNALNOG DOPRINOSA**

**Članak 8.**

(1)Komunalni doprinos plaća se u korist Proračuna Grada Dubrovnika i to jednokratno u roku od 8 dana od dana izvršnosti rješenja o komunalnom doprinosu.

**VI. UVJETI I RAZLOZI OSLOBAĐANJA OD PLAĆANJA KOMUNALNOG DOPRINOSA**

**Članak 9.**

(1)Gradsko vijeće može u potpunosti ili djelomično osloboditi od plaćanja komunalnoga doprinosa investitora koji je vlasnik kastarske/ih čestice/a na kojoj/im se gradi građevina:

* studentski dom s pratećim sadržajima,
* namijenjena zdravstvenoj djelatnosti,
* namijenjena socijalnoj skrbi,
* namijenjena kulturi,
* namijenjena športu,
* namijenjena predškolskom,
* namijenjena osnovnom obrazovanju,
* građevinu sakralne namjene,

(2)Gradsko vijeće Grada Dubrovnika će, potpuno ili djelomično, osloboditi od plaćanja komunalnog doprinosa članove obitelji smrtno stradalog hrvatskog branitelja iz Domovinskog rata i članove obitelji zatočenog ili nestalog hrvatskog branitelja iz Domovinskog rata i HRVI iz Domovinskog rata od I. do X. skupine koji su ostvarili pravo na stambeno zbrinjavanje dodjelom stambenog kredita od strane ministarstva nadležnog za prava hrvatskih branitelja, o čemu je obveznik uz zahtjev dužan dostaviti potvrdu upravnom odjelu nadležnom za komunalno gospodarstvo.

**Članak 10.**

(1) Gradonačelnik Grada Dubrovnika oslobodit će od plaćanja komunalnog doprinosa fizičku osobu koja je obveznik plaćanja komunalnog doprinosa, a ujedno je i:

* vlasnik građevine koja je predmet oslobađanja odnosno građevne čestice na kojoj se građevina nalazi ili gradi, ili
* osoba koja ima pravo nadogradnje,

koja prvi put rješava vlastito stambeno pitanje prilikom gradnje, rekonstrukcije (dogradnje ili nadogradnje) ili ozakonjenja stambene jedinice sa ili bez prostora pomoćne namjene koji se nalaze unutar iste zgrade (npr.: spremište, ostava, sprema, drvarnica i sl.), i to:

* do 300 m3 stambene građevine - potpuno oslobađanje,
* od 300 do 400 m3 istoga stambenog objekta - 50%-tno oslobađanje.

**Članak 11**

(1) Izraz "prvi put" podrazumijeva da podnositelj zahtjeva za oslobađanje i članovi njegovog kućanstva nikad nisu rješavali ili nemaju riješeno vlastito stambeno pitanje u Dubrovačko-neretvanskoj županiji, tj. da nemaju ili nikad nisu imali u vlasništvu drugu nekretninu stambene namjene neto korisne površine veće od:

* 50 m2 ako je podnositelj zahtjeva samac,
* 65 m2 ako podnositelj zahtjeva ima 1 člana kućanstva,
* 80 m2 ako podnositelj zahtjeva ima 2 člana kućanstva,
* 90 m2 ako podnositelj zahtjeva ima 3 člana kućanstva,
* 100 m2 ako podnositelj zahtjeva ima 4 člana kućanstva,
* 110 m2 ako podnositelj zahtjeva ima 5 članova kućanstva,
* 120 m2 ako podnositelj zahtjeva ima 6 ili više članova kućanstva.

(2) Pod drugom nekretninom iz stavka 1. ovog članka podrazumijeva se i stambena jedinica koja je predmet dogradnje i/ili nadogradnje i/ili rekonstrukcije i/ili gradnje zamjenske građevine, te se za taj dio ne traži procjena iz stavka 3. ovog članka.

(3) Ako podnositelj zahtjeva i/ili članovi kućanstva imaju ili su imali u svom vlasništvu na području Dubrovačko-neretvanske županije sljedeće nekretnine:

* drugo građevinsko zemljište ako ima više od 300 m2 i/ili
* nekretninu poslovne namjene i/ili,
* građevinu pomoćne namjene (garaža, sprema, ostava, magazin, komin, drvarnica, staja i sl.) koja ima jednu etažu i čija je tlocrtna površina veća od 50 m² i/ili
* drugu nekretninu kojom nije riješeno stambeno pitanje u smislu stavka 1. ovog članka,

tada vrijednost tih nekretnina ne smije biti veća od 90% vrijednosti stambene jedinice koja je predmet oslobađanja, za što je kao dokaz podnositelj zahtjeva dužan priložiti procjenu vrijednosti izrađenu od ovlaštenog sudskog vještaka.

**Članak 12**

(3) Uvjeti za ostvarivanje prava na oslobađanje od plaćanja komunalnog doprinosa:

punoljetnost podnositelja zahtjeva;

* hrvatsko državljanstvo podnositelja zahtjeva;
* prijavljeno prebivalište podnositelja zahtjeva na području Grada Dubrovnika s prekidima u ukupnom trajanju od 15 godina ili neprekidno najmanje zadnjih pet godina do dana dostave dokumentacije za izdavanje rješenja o utvrđenoj visini komunalnog doprinosa upravnom odjelu nadležnom za komunalno gospodarstvo;
* da u trenutku podnošenja zahtjeva za oslobađanje od plaćanja komunalnog doprinosa bračni drug podnositelja zahtjeva nije:

1. već oslobođen od plaćanja komunalnog doprinosa, ili
2. podnio zahtjev za oslobađanje od plaćanja komunalnog doprinosa.

(6) Odgovarajućim stanom ne smatra se stan u vlasništvu kojim se koristi zaštićeni najmoprimac.

(7) Članovima kućanstva u smislu ovog članka smatraju se bračni drug, djeca i sve ostale osobe koje imaju prijavljeno prebivalište na istoj adresi kao i podnositelj zahtjeva, te i druge osobe koje žive u kućanstvu s podnositeljem zahtjeva.

(9) Uz zahtjev za oslobađanje potrebno je priložiti:

* + izjavu podnositelja zahtjeva ovjerenu kod javnog bilježnika:

1. o članovima kućanstva s podacima svakog člana o srodstvu, datumu rođenja i OIB-u,
2. da podnositelj zahtjeva i članovi kućanstva nemaju ili nikad nisu imali u vlasništvu niti u posjedu nekretninu iz članka 11. stavka 1. i 3.;
3. da u trenutku podnošenja zahtjeva za oslobađanje od plaćanja komunalnog doprinosa njegov bračni drug, ako ga ima:
4. nije već oslobođen od plaćanja komunalnog doprinosa, te da
5. nije podnio zahtjev za oslobađanje od plaćanja komunalnog doprinosa
   * domovnicu podnositelja zahtjeva;
   * uvjerenje o prebivalištu podnositelja zahtjeva;
   * potvrdu Zemljišnoknjižnoga odjela Općinskoga suda u Dubrovniku za podnositelja zahtjeva i članove kućanstva da nemaju u vlasništvu nekretninu iz članka 11. stavka 1. i 3.;
   * potvrdu Područnoga ureda za katastar u Dubrovniku za podnositelja zahtjeva i članove kućanstva da nemaju u posjedu nekretninu iz članka 11. stavka 1. i 3.;
   * potvrdu o prometu nekretnina iz članka 11. stavka 1. i 3. Porezne uprave, Ispostave Dubrovnik;
   * vjenčani list ili potvrda o slobodnom bračnom stanju;
   * i druge dokaze po potrebi (npr. procjena vrijednosti nekretnina, lokacijska informacija i sl.).

(10) Dokumenti priloženi kao dokaz iz prethodnog stavka ovog članka Odluke ne smiju biti stariji od 6 mjeseci od dana podnošenja zahtjeva za oslobađanje od plaćanja komunalnog doprinosa.

(11) Svaku promjenu podataka bitnih za utvrđivanje prava na oslobađanje od plaćanja komunalnog doprinosa, podnositelj zahtjeva dužan je dostaviti bez odlaganja upravnom odjelu nadležnom za komunalno gospodarstvo.

(12) Ukoliko najmanje jedan od više investitora gradnjom ili rekonstrukcijom rješava vlastito stambeno pitanje, uz zahtjev za oslobađanje dužan je priložiti Ugovor o zajedničkoj izgradnji i financiranju, ovjeren kod javnog bilježnika, kojim će biti definiran postupak etažiranja vlasništva građevine nakon njezine izgradnje.

(13) Oslobođeni dio komunalnog doprinosa investitor će platiti ako Grad Dubrovnik naknadno utvrdi da nisu bili ispunjeni uvjeti za oslobađanje od njegova plaćanja.

(14) Ako podnositelj zahtjeva u roku od pet godina od dana ostvarivanja prava na oslobađanje od plaćanja ili umanjenja obveze plaćanja komunalnog doprinosa, otuđi stambenu jedinicu za koju je u potpunosti ili djelomično bio oslobođen plaćanja komunalnoga doprinosa, dužan je platiti komunalni doprinos u punom iznosu sukladno odredbama Odluke.

(15) Pravo na oslobađanje od plaćanja komunalnog doprinosa je jednokratno, tj. ako investitor nakon pet godina od dana ostvarivanja prava na oslobađanje od plaćanja ili na umanjenje obveze plaćanja komunalnog doprinosa, otuđi stambenu jedinicu za koju je u potpunosti ili djelomično bio oslobođen od plaćanja komunalnoga doprinosa, on više nema pravo na navedeno oslobađanje.

**Članak 13.**

(1)U svrhu reguliranja prometa u mirovanju, od obveze plaćanja komunalnog doprinosa može se osloboditi investitora ili grupu investitora (više stanara) koji gradi/grade garažni objekt isključivo za vlastite potrebe na čestici zemlje u svojem vlasništvu, osim ako je garažni objekt obvezno izgraditi/osigurati kao uvjet u postupcima ishođenja akata za rekonstrukciju/gradnju stambenih i/ili poslovnih građevina.

(2)Investitori ili grupa investitora (više stanara) iz stavka 1. ovog članka oslobodit će se od obveze plaćanja komunalnog doprinosa sukladno ugovoru s Gradom Dubrovnikom.

(3)Garažni objekti koji su oslobođeni od plaćanja komunalnog doprinosa, ne mogu se prenamijeniti u druge sadržaje.

(4)Kriteriji za ostvarivanje prava na oslobađanje od plaćanja komunalnoga doprinosa i obveze investitora, detaljno će se utvrditi ugovorom iz stavka 2. ovoga članka.

(5)Prijedlog i provedbu ugovora iz stavka 2. ovog članka priprema i provodi Upravni odjel Grada Dubrovnika nadležan za promet.

**Članak 14.**

(1)Rješenje o potpunom ili djelomičnom oslobađanju od plaćanja komunalnog doprinosa donosi upravni odjel nadležan za komunalno gospodarstvo.

**Članak 15.**

(1)Ako je Grad Dubrovnik u skladu s posebnim zakonom kojim se uređuje prostorno uređenje sklopio ugovor kojim se obvezuje djelomično ili u cijelosti prebiti (kompezirati) potraživanja s obvezom plaćanja komunalnog doprinosa, rješenje se donosi u skladu s tim ugovorom.

(2)Ugovor iz stavka 1. ovoga članka dužan je Upravni odjel za izgradnju i upravljanje projektima Grada Dubrovnika dostaviti Upravnom djelu za komunalne djelatnosti i mjesnu samoupravu radi donošenja rješenja.

(3)Uz ugovor obvezno se dostavlja završni obračun po okončanoj situaciji o ukupnoj vrijednosti obavljenih radova i/ili ugrađene opreme sukladno ugovoru iz stavka 1. ovoga članka.

**VII. PRIJELAZNE I ZAVRŠNE ODREDBE**

**Članak 16.**

(1)Postupci donošenja upravnih akata započetih prije stupanja na snagu Zakona o komunalnom gospodarstvu ("Narodne novine", broj: 68/18.) dovršit će se sukladno odredbama Zakona o komunalnom gospodarstvu ("Narodne novine", broj: 36/95, 109/95 – Uredba, 21/96 – Uredba, 70/97, 128/99, 57/00, 129/00, 59/01, 26/03. – pročišćeni tekst, 82/04, 110/04 – Uredba, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i propisa donesenih na temelju tog Zakona.

(2)U postupcima donošenja rješenja o komunalnom doprinosu, a koja se donose nakon prestanka važenja programa gradnje objekata i uređaja komunalne infrastrukture, glede sadržaja rješenja primjenjuju se odredba članka 85. Zakona o komunalnom gospodarstvu ("Narodne novine" broj: 68/18).

(3)Program gradnje objekata i uređaja komunalne infrastrukture donesen prije stupanja na snagu Zakona o komunalnom gospodarstvu („Narodne novine“, broj: 68/18.) važe do isteka kalendarske godine za koju je program donesen.

**Članak 17.**

(1)Stupanjem na snagu ove Odluke prestaje vrijediti Odluka o komunalnom doprinosu ("Službeni glasnik Grada Dubrovnika", broj: 06/06, 03/07, 01/09, 02/10, 06/10, 01/11, 07/12, 14/12, 05/13, 13/13, 01/14, 08/15, 21/15, 01/16, 14/16 i 14/17)

**Članak 18.**

(1)Ova Odluka stupa na snagu osmog dana od dana objave u Službenom glasniku Grada Dubrovnika.

Predsjednik Gradskog vijeća

mr.sc. Marko Potrebica

Upravni odjel za komunalne djelatnosti i mjesnu samoupravu

KLASA: 363-01/18-09/33

URBROJ: 2117/01-03-18-1

Dubrovnik, 28. studenoga 2018.

GRADONAČELNIK GRADA DUBROVNIKA

o v d j e

PREDMET: Prijedlog Zaključka o utvrđivanju prijedloga Odluke o komunalnom doprinosu

Odredbom članka 78. Zakona o komunalnom gospodarstvu („Narodne novine“, broj 68/18.), (dalje u tekstu: Zakona) određena je obveza predstavničkog tijela jedinice lokalne samouprave donošenje odluke o komunalnom doprinosu, a člankom 130. istog zakona rok za donošenje općeg akta je šest. mjeseci od dana stupanja na snagu Zakona, odnosno do 4. veljače 2019. godine.

Do donošenja nove odluke o komunalnom doprinosu primjenjuju se odredbe važeće Odluke.

Komunalni doprinos je novčano javno davanje koje se plaća za korištenje komunalne infra strukture na području Grada Dubrovnika i položajne pogodnosti građevinskog zemljišta u naselju prilikom građenja ili ozakonjenja građevine i isti je prihod proračuna Grada Dubrovnika.

Komunalni doprinos plaća vlasnik građevinske čestice na kojoj se gradi građevina ili se nalazi ozakonjena građevina, odnosno investitor, ako je na njega pisanim ugovorom prenesena obveza plaćanja komunalnog doprinosa.

Odlukom o komunalnom doprinosu određuju se zone područja za plaćanje komunalnog doprinosa, jedinična vrijednost komunalnog doprinosa pio pojedinim zonama, način i rokovi plaćanja komunalnog doprinosa, te uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Jedinična vrijednost za zone u kojima se plaća komunalni doprinos određuje se na način da je za prvu zonu najviša jedinična vrijednost, a za svaku iduću zonu jedinična vrijednost se proporcionalno smanjuje.

Jedinična vrijednost za prvu zonu ne može biti viša od 10% prosječnih troškova građenja po metru kubnom (m3) građevine. Podatak o prosječnim troškovima građenja objavljuje ministar nadležan za graditeljstvo i objavljuje se u Narodnim novinama.

Komunalni doprinos se obračunava množenjem obujma građevine, koja se gradi ili je izgrađena (ozakonjenje), izraženog u metrima kubičnim (m3) s jediničnom vrijednošću komunalnog doprinosa u pojedinoj zoni u kojoj se građevina gradi ili ozakonjenjuje.

Iznimno, za bazene i otvorene prostore komunalni doprinos se obračunava množenjem tlocrtne površine građevina izražene u metrima kvadratnim (m2) s jediničnom vrijednošću komunalnog doprinosa u zoni u kojoj se građevina gradi ili ozakonjenjuje.

Rješenje o komunalnom doprinosu donosi upravni odjel nadležan za poslove komunalnog gospodarstva Grada Dubrovnika, po službenoj dužnosti ili po zahtjevu stranke u skladu s odlukom o komunalnom doprinosu.

Rješenje o obvezi plaćanja komunalnog doprinosa donosi se i ovršava u postupku i na način propisan zakonom kojim se uređuje opći porezni odnos između poreznog tijela i poreznog obveznika.

Do donošenja nove odluke o komunalnom doprinosu primjenjivat će se Odluka o komunalnom doprinosu („Službeni glasnik Grada Dubrovnika“, broj: 06/06., 03/07., 01/09., 02/10., 06/10., 01/11., 07/12., 14/12., 05/13., 13/13., 01/14., 08/15., 21/15., 01/16., 14/16. i 14/17.).

U svezi iznesenoga predlaže se sljedeći

Z A K L J U Č A K

1. Utvrđuje se prijedlog Odluke o komunalnom doprinosu i upućuje se Gradskom vijeću Grada Dubrovnika na raspravljanje i donošenje.
2. Tekst Odluke iz točke 1. ovog Zaključka čini sastavni dio istog.
3. Izvjestitelj u ovoj točki bit će pročelnik Upravnog odjela za komunalne djelatnosti i mjesnu samoupravu, Zlatko Uršić.

Pročelnik

Zlatko Uršić, dipl. iur.

DOSTAVITI:

1.Gradonačelnik, ovdje

2.Služba Gradskog vijeća, ovdje

3.Pismohrana

4. Evidencija

O b r a z l o ž e n j e

PRAVNA OSNOVA

Odredbom članka 78. Zakona o komunalnom gospodarstvu („Narodne novine“, broj 68/18.), (dalje u tekstu: Zakona) određena je obveza predstavničkog tijela jedinice lokalne samouprave donošenje odluke o komunalnom doprinosu, a člankom 130. istog zakona rok za donošenje općeg akta je šest. mjeseci od dana stupanja na snagu Zakona, odnosno do 4. veljače 2019. godine.

Do donošenja nove odluke o komunalnom doprinosu primjenjuju se odredbe važeće Odluke.

Komunalni doprinos je novčano javno davanje koje se plaća za korištenje komunalne infra strukture na području Grada Dubrovnika i položajne pogodnosti građevinskog zemljišta u naselju prilikom građenja ili ozakonjenja građevine i isti je prihod proračuna Grada Dubrovnika.

Komunalni doprinos plaća vlasnik građevinske čestice na kojoj se gradi građevina ili se nalazi ozakonjena građevina, odnosno investitor, ako je na njega pisanim ugovorom prenesena obveza plaćanja komunalnog doprinosa.

SADRŽAJ ODLUKE

Odlukom o komunalnom doprinosu određuju se zone područja za plaćanje komunalnog doprinosa, jedinična vrijednost komunalnog doprinosa pio pojedinim zonama, način i rokovi plaćanja komunalnog doprinosa, te uvjeti i razlozi zbog kojih se u pojedinačnim slučajevima odobrava djelomično ili potpuno oslobađanje od plaćanja komunalnog doprinosa.

Jedinična vrijednost za zone u kojima se plaća komunalni doprinos određuje se na način da je za prvu zonu najviša jedinična vrijednost, a za svaku iduću zonu jedinična vrijednost se proporcionalno smanjuje.

Jedinična vrijednost za prvu zonu ne može biti viša od 10% prosječnih troškova građenja po metru kubnom (m3) građevine. Podatak o prosječnim troškovima građenja objavljuje ministar nadležan za graditeljstvo i objavljuje se u Narodnim novinama.

Komunalni doprinos se obračunava množenjem obujma građevine, koja se gradi ili je izgrađena (ozakonjenje), izraženog u metrima kubičnim (m3) s jediničnom vrijednošću komunalnog doprinosa u pojedinoj zoni u kojoj se građevina gradi ili ozakonjenjuje.

Iznimno, za bazene i otvorene prostore komunalni doprinos se obračunava množenjem tlocrtne površine građevina izražene u metrima kvadratnim (m2) s jediničnom vrijednošću komunalnog doprinosa u zoni u kojoj se građevina gradi ili ozakonjenjuje.

Rješenje o komunalnom doprinosu donosi upravni odjel nadležan za poslove komunalnog gospodarstva Grada Dubrovnika, po službenoj dužnosti ili po zahtjevu stranke u skladu s odlukom o komunalnom doprinosu.

Rješenje o obvezi plaćanja komunalnog doprinosa donosi se i ovršava u postupku i na način propisan zakonom kojim se uređuje opći porezni odnos između poreznog tijela i poreznog obveznika.

Do donošenja nove odluke o komunalnom doprinosu primjenjivat će se Odluka o komunalnom doprinosu („Službeni glasnik Grada Dubrovnika“, broj: 06/06., 03/07., 01/09., 02/10., 06/10., 01/11., 07/12., 14/12., 05/13., 13/13., 01/14., 08/15., 21/15., 01/16., 14/16. i 14/17.).